## **2.1.1 melléklet:** **Méhitató leírása**

**Itassuk a méheket, de ne cukros vízzel!**

**Készítsünk méhitatót, hogy segítsünk a kis beporzóknak, de figyeljünk oda arra, hogy soha ne adjunk a tiszta vízhez cukrot!**

Egy méh percenként tízezerszer csap a szárnyával, legalább napi kétezer virágot poroz be, pollent hurcol magával, és segít az élelmiszerellátásban bennünket. Ez a kemény munka kimeríti, és szomjassá teszi a méheket, így elengedhetetlen a számukra, hogy megfelelő és biztonságos vízforrásaik legyenek.

**Kim Flottum**, a *Bee Culture* elnevezésű magazin szerkesztője azt írja a könyvében, hogy a víz a kikristályosodott méz feloldására, a lárvák ételének a hígítására, és egy forró napon szomjoltó hideg italként szolgál. A méhek pontosan emlékeznek arra, hogy hová térjenek vissza, ahol egyszer már biztos vízlelőhelyet találtak.

**A méhek vizet használnak:**

* Hűtéshez a nyári hőség idején, amikor is vékony vízréteget terítenek a lezárt méhsejtekre, amelyekben a lárvák és a peték vannak. A kaptár belsejében lévő dolgozók erőteljesen rezegtetve szárnyaikat kifelé hajtják a meleg levegőt, amely elpárologtatja a vizet, és így lehűti a kaptár belsejét.
* A páratartalom szabályozásához.
* A táplálék megemésztéséhez, az anyagcsere-folyamatokhoz.
* A lárvák táplálására: a fiatal dolgozók táplálják a fejlődő lárvákat, és nagy mennyiségű pollenre, nektárra és vízre van szükségük, hogy a garatmirigyeikkel a lárvák táplálására használt méhpempőt előállítsák belőlük. Ez egy sűrű, sárgásfehér színű és enyhén savanyú ízű anyag. Ez a dolgozó méhek lárváinak étele három napig, a királynő lárvájáé öt napon keresztül, a felnőtt királynőé pedig egész élete során.
* A kikristályosodott, raktározott méz vagy a tápláláshoz használt cukor hígításához.

**Egyszerűen segíthetünk nekik, hogy hozzájussanak a szükséges vízmennyiséghez. A következő képek/videó háromféle megoldást is bemutat.**

1. Tegyünk egy edénybe, tálba kavicsokat-köveket-üveggyöngyöket! Öntsük fel azt vízzel. Így biztonságosan landolhatnak és ihatnak, a vízbefúlás veszélye nélkül a méhek. Fotó: pixabay.com
2. Készítsünk zümiszürcsit befőttesüvegből burkolólap felhasználásával!

f

Forrás: <https://youtu.be/wDdXcWYJ1iI>

1. Készítsünk méhitatót peremes műanyag tálca és vastag textil felhasználásával!



**Ügyeljünk arra, hogy mindig legyen nedvesség, víz ezekben a méhitatókban! 2-3 naponta tisztítsuk, így higiénikusak maradnak!**